Sisukord

# Lohistamine andmeallika vaates

Lohistades saab kiiresti kopeerida andmeallikast tekstidokumenti või arvutustabelisse ning luua andmeallikale põhinevaid vorme.

Lohistamise abil kopeerimine

Kui soovid lohistamist tühistada, aseta kursor dokumenti ja vali Redigeerimine - Võta tagasi.

Lohistades saab ka dokumendist andmeallikasse kopeerida:

Tekstitabeli või arvutustabelis valitud lahtrivahemiku saab lohistada andmeallika Explorerisse tabelikirjele.

Klaarteksti saab lohistades kopeerida dokumendist andmeallika vaatesse andmeväljale.

### Andmete kasutamine tekstidokumendis

Andmebaasi välja saab tekstidokumenti lisada, kui lohistada välja nimi andmeallika vaate veerupäisest dokumenti. See on eriti kasulik tüüpkirjade kujundamisel: lohista lihtsalt vajalikud väljad - kodune aadress, aadressi vorm ja nii edasi - oma dokumenti.

Terve kirje lisamiseks vali vajalik päis ja lohista see dokumenti. Hiirenuppu vabastades ilmub dialoog Andmebaasi veergude lisamine, kus saab määrata, kas kasutada kõiki andmebaasi välju ja kas kopeerida andmed dokumenti teksti, tabeli või väljadena. Lisatakse kõik valitud kirjed.

### Andmete rakendamine tabelidokumendis

Ühe või rohkem kirje saab lisada aktiivsele arvutustabeli lehele, kui valida andmeallika vaates read ja lohistada need arvutustabelisse. Andmed lisatakse kohta, kus vabastad hiirenupu.

### Juhtelementide lisamine tekstivormi

Andmebaasiga seotud tekstivormi luues saab juhtelemente luua neid andmeallika vaatest lohistades.

Andmebaasi veergu tekstidokumenti lohistades lisatakse väli. Kui hoida lohistamise ajal all klahve Shift+CommandCtrl, lisatakse tekstiväli, millega kaasneb vastav pealdiseväli. Tekstiväli sisaldab juba kogu vormile vajalikku andmebaasi infot.

Sarnased teemad

Lohistamine LibreOffice'i dokumendi sees

Piltide kopeerimine dokumentide vahel

Arvutustabeli alade kopeerimine tekstidokumentidesse

Inserting Objects From the Gallery

Adding Graphics to the Gallery

Teksti liigutamine ja kopeerimine dokumentides

Palun toeta meid!